
Az ízesített sörök bevezetésének csatornamenedzsment szempontú vizsgálata

Rezümé
Az ízesített sörök bevezetésének csatornamenedzsment szempontú vizsgálata
Channel management tools of flavored beer in the Hungarian supply chains

Dolgozatomban az ízesített sörök értékesítését és a robbanásszerű elterjedését fogom elemezni. Kutatásom célja, hogy megismerjem a radlerek megjelenését követő időszakot vállalati szinten. A különböző értékesítési stratégiák fontosságát, a bolttípusok jelentőségét a vállalati döntések körében.
A kutatásomban kvalitatív és kvantitatív módszereket alkalmaztam. Két darab mélyinterjúval, egy online kérdőívvel és vállalati adatok elemzésével készítettem el dolgozatomat. A mélyinterjú alapján kiderül, hogy a hipermarketek jelentősége magas, így őket kell az új termékkel megcélozni elsőként, a push és a pull stratégia ötvözésére kell törekednünk, hisz így lehetünk a leghatékonyabbak. Fontos kérdésnek tartom a „Chips-adó” bevezetését az ízesített sörök életében, hogyan és mennyire befolyásolta az értékesítést. A dolgozatomban FMCG piaci magyar kiskereskedelmi üzletlánc és egy nagykereskedelmi vállalat adatait elemzem az árbevétel, árrés, és eladott mennyiségek terén. Emellett az ízesített sörök alakulását 2011.07.01-09.30. és 2012.07.01.-09.30. között, a nagykereskedelmi vállalat 520 db vizsgált boltja alapján, illetve ugyan ezen időszakon a kiskereskedelmi üzletlánc 75 db vizsgált boltja szerint. A számításaimból kiderült, hogy az ízesített sörök forgalma növekvő tendenciát mutat összességében, viszont a vásárlási szokások megváltozásával a palackos sörök forgalma rohamosan csökken, ezzel ellentétben a dobozosoké egyre csak növekszik.
Vállalati adatok alapján elemzem 3 db általam kiválasztott ízesített sör értékesítési adatait, amely megmutatja a bevezetés és fellendülés szakaszait az adott termékeknek. A különböző nagyobb ingadozásokat, a Heineken, Szolnok és térségéért felelős üzletkötővel lefolytatott mélyinterjú adataival támasztom alá.
Kutatásomban egy javaslatot is teszek, egy újabb ízesített sör bevezetési stratégiára.

